อเมริกันลุ้นกฎหมายต้านก่อการร้ายฉบับเข้ม
ประชาไท-8ธ.ค.47 สภาผู้แทนราษฎรของสหรัฐฯ มีมติเห็นด้วย 336 เสียง ไม่เห็นด้วย 75 เสียง อนุมัติร่างพระราชบัญญัติการรวมหน่วยงานด้านข่าวกรอง15 หน่วย เพื่อป้องกันการก่อการร้ายผ่านไปยังวุฒิสภา อันเป็นการปฏิวัติงานด้านการข่าวครั้งใหญ่ที่สุดในอเมริกา นับตั้งแต่การจัดตั้งหน่วยงานซีไอเอหลังสงครามโลกครั้งที่ 2 โดยศูนย์กลางการต่อต้านการก่อการร้ายที่รวมงานข่าว 15 หน่วยจะทำงานร่วมกัยเอฟบีไอและซีไอเอ ร่างกฎหมายดังกล่าวยังมีมาตรการที่สำคัญ อาทิ การอนุญาตให้เจ้าหน้าที่ดักฟังโทรศัพท์ของผู้ที่ต้องสงสัยว่าจะเป็นผู้ก่อการร้าย การเพิ่มการตรวจสอบกระเป๋าสัมภาระของผู้โดยสารเครื่องบิน เพิ่มจำนวนเจ้าหน้าที่ลาดตระเวนตามแนวชายแดนอีก 2000 คนต่อปี เป็นเวลา 5 ปี การสัมภาษณ์ผู้ที่จะขอวีซ่าเดินทางเข้ามาในสหรัฐแบบตัวต่อตัว การบังคับข้อมูลพื้นฐานที่ต้องมีในกาทำใบขับขี่ ทั้งนี้ ร่างกฎหมายนี้ถูกผลักดันมาเป็นเวลานานโดยคณะกรรมาธิการร่วมเหตุการณ์ 11 กันยาฯ และบรรดาครอบครัวของเหยื่อผู้เสียชีวิต จนกระทั่งประธานาธิบดีบุชและรองประธานาธิบดีดิ๊ก เชนีย์ ก็ร่วมสนับสนุนในภายหลังด้วย ซึ่งหากวุฒิสภาทำการพิจารณาตรวจสอบในวันนี้ (8 ธ.ค.) แล้วอนุมัติ ร่างกฎหมายฉบับนี้จะถูกส่งต่อไปให้ประธานาธิบดีจอร์จ บุช เซ็นรับรองก่อนจะนำออกใช้ 
ประชาไท-8ธ.ค.47 สภาผู้แทนราษฎรของสหรัฐฯ มีมติเห็นด้วย 336 เสียง ไม่เห็นด้วย 75 เสียง อนุมัติร่างพระราชบัญญัติการรวมหน่วยงานด้านข่าวกรอง15 หน่วย เพื่อป้องกันการก่อการร้ายผ่านไปยังวุฒิสภา